ซักด้วยเครื่องซักผ้า ซักด้วยมือ ทำให้ตุ๊กตาแห้งสนิท
ดูป้ายสัญลักษณ์บนตัวตุ๊กตาเพื่อจะได้รู้ว่าเราสามารถซักตุ๊กตาตัวนั้นด้วยเครื่องซักผ้าได้ไหม เราจะไม่สามารถซักตุ๊กตาด้วยเครื่องซักผ้าได้ ถ้าหากตุ๊กตามีลักษณะดังนี้  ตุ๊กตามีกล่องดนตรีอยู่ข้างใน ตุ๊กตาเก่ามาก ขนหรือแขนขาเปื่อยยุ่ย หรือแค่จับก็จะพังแล้ว ตุ๊กตามีส่วนที่ติดด้วยกาวอย่างเช่น ดวงตา ขา แขน หูที่เป็นพลาสติก หรือเลื่อม ตุ๊กตาใส่เสื้อผ้าที่บอบบางและเสื้อผ้านั้นก็ถูกเย็บติดกับตัวตุ๊กตาอย่างถาวร ไม่สามารถถอดออกได้อย่างเช่น ชุดเดรสที่มีเนื้อผ้าแวววาวหรือมงกุฎที่แตกหักง่าย ตุ๊กตาถูกยัดด้วยเม็ดโฟมเล็กๆ ไม่ใช่ใยสังเคราะห์ เราต้องเอาส่วนใดออกก่อนซักหรือไม่ มีส่วนใดที่ต้องซ่อมแซมก่อนเข้าเครื่องซักผ้าไหม  เราจะได้จัดการให้เรียบร้อยก่อนเพื่อป้องกันไม่ให้ตุ๊กตาหรือเครื่องซักผ้าได้รับความเสียหาย เครื่องซักผ้าแบบไม่มีใบกวนสามารถซักตุ๊กตาได้ดีที่สุด เครื่องซักผ้าแบบมีใบกวนมักจะทำให้ตุ๊กตาเสียหายเพราะใบกวนทำให้เส้นใยสังเคราะห์เสียรูป ถ้าไม่อยากใช้เครื่องซักผ้าฝาบนซักตุ๊กตา เราอาจเลือกไปใช้บริการที่ร้านซักผ้าแบบหยอดเหรียญและถือโอกาสนี้ซักตุ๊กตาไปพร้อมกับเสื้อผ้ากองใหญ่เลยก็ได้ เราสามารถหาซื้อถุงตาข่ายซักผ้าได้ที่ร้านขายสินค้าจิปาถะราคาประหยัด ห้างสรรพสินค้า หรืออินเตอร์เน็ต ถุงตาข่ายจะช่วยป้องกันไม่ให้ตุ๊กตาเสียหายและเสียรูปทรง โปรแกรมซักแบบปกติอาจรุนแรงเกินไปสำหรับตุ๊กตา ฉะนั้นเลือกโปรแกรมซักผ้าบางหรือซักแบบถนอมผ้าเพื่อป้องกันไม่ให้ตุ๊กตาเสียหาย ใช้น้ำอุ่นหรือน้ำเย็นในการซัก อย่าใช้น้ำร้อนในการซัก เพราะน้ำร้อนอาจละลายกาวที่ติดชิ้นส่วนบางชิ้นของตุ๊กตา ทำให้ชิ้นส่วนนั้นหลุดออกจากตัวตุ๊กตาได้ ดูสิว่าเราต้องซักด้วยมืออย่างเดียวหรือต้องเลือกโปรแกรมซักแบบถนอมผ้า หากตุ๊กตาบอบบางเกินกว่าที่จะซักด้วยโปรแกรมซักแบบถนอมผ้า ให้เลือกวิธีซักด้วยมือเพื่อตุ๊กตาจะได้สะอาดหมดจดโดยไม่ได้รับความเสียหาย อย่าใช้วิธีทำความสะอาดเฉพาะจุดหากคราบซึมเข้าไปใต้ผิวของตุ๊กตาแล้ว ถ้าคราบซึมเข้าไปในตัวตุ๊กตาแล้ว เชื้อโรคและกลิ่นอาจยังคงอยู่ ตัวอย่างเช่น  ถ้าเด็กกำลังอยู่ในช่วงฝึกขับถ่ายและเขาเกิดปัสสาวะใส่ตุ๊กตาขึ้นมา ถึงแม้เราจะกำจัดคราบที่เห็นออกจนหมด แต่ภายในตุ๊กตาก็ยังเปียกปัสสาวะอยู่ ปิดจุกอ่างล้างหน้าแล้วเปิดก๊อกน้ำเพื่อเติมน้ำลงไปในอ่าง ถ้าไม่อยากใช้อ่างล้างหน้า ให้ใช้ภาชนะขนาดใหญ่อื่นๆ อย่างเช่น ถัง หรือกะละมัง แล้วเทน้ำเย็นใส่ลงไปและนำสบู่ที่อ่อนโยนผสมลงไปในน้ำ อย่าลืมอ่านฉลากของสบู่เพื่อให้แน่ใจว่าสบู่นั้นเหมาะที่จะนำมาใช้ทำความสะอาดตุ๊กตา สบู่ที่รุนแรงอาจทำให้ตุ๊กตาเปลี่ยนสีหรือได้รับความเสียหาย อย่าใช้สบู่มากเกินไป ไม่อย่างนั้นจะล้างออกยาก นำตุ๊กตาไปแช่ในน้ำสบู่เพื่อให้น้ำสบู่ซึมเข้าไปภายในตัวตุ๊กตาและขจัดคราบสกปรกให้หมดไป ขณะแช่ตุ๊กตาอยู่ ให้ทำความสะอาดตุ๊กตาอย่างเบามือ ใช้มือขยี้ตุ๊กตาเบาๆ เพื่อให้เศษหรือคราบต่างๆ หลุดออก ล้างสบู่ออกให้หมด พยายามเอาน้ำออกจากตัวตุ๊กตาให้มากที่สุดเท่าที่จะทำได้  อย่าเขย่าหรือบิดตุ๊กตา นำผ้าขนหนูเก่าๆ มาซับตุ๊กตาขณะที่บีบเอาน้ำออก เราต้องล้างสบู่และเอาน้ำออกอย่างเบามือแค่ไหนนั้นขึ้นอยู่กับสภาพของตุ๊กตา ตุ๊กตาเก่าอาจชำรุดได้ หากล้างและเอาน้ำออกอย่างไม่ระมัดระวัง ทำให้ตุ๊กตากลับมามีขนฟูและมีรูปทรงเหมือนเดิม วางตุ๊กตาไว้และปล่อยให้แห้ง อย่าให้ตุ๊กตาโดนความร้อนและแสงแดดโดยตรง ไม่อย่างนั้นตุ๊กตาอาจเปลี่ยนสีหรือเสียรูปทรง ถ้ามีสิ่งสกปรกติดอยู่บนผิวด้านนอกเล็กน้อยหรือป้ายสัญลักษณ์บอกว่า "ทำความสะอาดผิวด้านนอกเท่านั้น" ให้ใช้น้ำยาทำความสะอาดที่อ่อนโยน เราอาจใช้แชมพูทำความสะอาดเบาะเพื่อจะได้เกิดฟองที่จะขจัดคราบนั้นออกไปได้ ดูที่ส่วนผสมเพื่อจะได้แน่ใจว่าไม่มีสารเคมีที่รุนแรงและอาจเป็นอันตรายต่อเด็กได้ เด็กอาจเอาตุ๊กตาเข้าปากได้ ฉะนั้นสารทำความสะอาดที่ใช้จะต้องปลอดภัยสำหรับเด็ก มีผลิตภัณฑ์สำหรับทำความสะอาดตุ๊กตาโดยเฉพาะวางขายมากมาย เลือกผลิตภัณฑ์ที่ปลอดภัยและใช้ได้ผลสำหรับเรา เราอาจใช้น้ำยาซักผ้าเด็กแบบไร้กลิ่นกับผ้าหมาดๆ ในการทำความสะอาดเฉพาะจุดได้อีกด้วย ถ้าตุ๊กตามีขนาดปานกลาง ให้นำไปใส่ในถุงขยะขนาดใหญ่และใส่เบกกิ้งโซดาลงไปในนั้น ½ ถ้วย เราอาจใส่เบกกิ้งโซดาเพิ่ม ถ้าตุ๊กตามีขนาดค่อนข้างใหญ่ ปิดปากถุงให้แน่นและเขย่าแรงๆ ปล่อยตุ๊กตาทิ้งไว้ในนั้น 15 – 20 นาที เปิดถุงและนำตุ๊กตาออกมาปัดเพื่อเอาเบกกิ้งโซดาที่หลงเหลืออยู่ออก เราอาจใช้เครื่องดูดฝุ่นดูดเบกกิ้งโซดาออกให้หมดก็ได้ หากแน่ใจว่าตุ๊กตาจะไม่ได้รับความเสียหาย อย่าเขย่าถุงแรงเกินไป ถ้าเห็นว่าชิ้นส่วนของตุ๊กตาอาจหลุดออกมาได้ ตุ๊กตายิ่งเปียก ก็ยิ่งต้องใช้เวลานานกว่าจะแห้ง ฉะนั้นเราต้องเอาน้ำออกจากตัวตุ๊กตาให้มากที่สุดเท่าที่จะทำได้ก่อนนำมาตากไว้ที่ราวตากผ้า ในวันที่มีแดดใช้ที่หนีบผ้าหนีบตุ๊กตาไว้กับราวตากผ้าและปล่อยทิ้งไว้ให้แห้ง แสงแดดเป็นตัวขจัดคราบและสารฆ่าเชื้อโดยธรรมชาติ การทำความสะอาดเฉพาะจุดไม่ต้องใช้น้ำมาก ฉะนั้นเราอาจไม่ต้องตากตุ๊กตาที่ได้รับการทำความสะอาดด้วยวิธีนี้ก็ได้ ถ้าสภาพอากาศไม่เป็นใจ นำตุ๊กตาไปผึ่งลมให้แห้ง ผึ่งตุ๊กตาไว้ในบริเวณที่พ้นจากสัตว์เลี้ยงและเด็ก ถ้าป้ายสัญลักษณ์บนตัวตุ๊กตาระบุว่าเราสามารถใช้เครื่องอบผ้าได้ นำตุ๊กตาของเราเข้าไปอบด้วยความร้อนต่ำหรือความร้อนปานกลาง เราอาจใช้ไดร์เป่าผมเป่าตุ๊กตาด้วยความร้อนต่ำหรือลมเย็นก็ได้ ถึงแม้ความร้อนจะทำให้ตุ๊กตาแห้งเร็ว แต่ก็อาจสร้างความเสียหายให้แก่ตุ๊กตาหรือทำให้ขนสังกะตัง ถ้าเครื่องอบผ้ามีระบบอบด้วยลมเย็น ให้อบตุ๊กตาด้วยระบบนี้เพื่อช่วยบำรุงรักษาขนของตุ๊กตา นำผ้าขนหนูใส่ลงไปด้วยเพื่อลดแรงกระแทกในเครื่องอบผ้า เรายังใช้แผ่นอบผ้าขจัดการสะสมของไฟฟ้าสถิตได้อีกด้วย เด็กจะได้ไม่ถูกไฟฟ้าดูด เมื่อแตะตุ๊กตาครั้งแรก ด้านในตุ๊กตาจะแห้งช้ากว่าด้านนอก  ภายในตุ๊กตาต้องแห้งสนิทไม่อย่างนั้นเชื้อราอาจเจริญเติบโตและอาจเป็นอันตรายต่อสุขภาพของเด็ก ใช้เครื่องอบผ้าหรือไดร์เป่าผมเพื่อตุ๊กตาจะได้แห้งเร็วขึ้น ตุ๊กตาอาจได้รับแรงกระแทกในช่วงขั้นตอนอบแห้งจนรูปทรงเปลี่ยนไปจากเดิม ฉะนั้นเราต้องทำให้ตุ๊กตากลับมามีรูปทรงและขนฟูเหมือนเดิม
ดูป้ายสัญลักษณ์บนตัวตุ๊กตา. ตรวจดูตุ๊กตาอย่างละเอียด. ดูว่าเครื่องซักผ้าของเราเป็นแบบใด. นำตุ๊กตาไปใส่ในถุงตาข่าย. เลือกโปรแกรมซักผ้าบางหรือซักแบบถนอมผ้า. ตรวจดูป้ายสัญลักษณ์บนตัวตุ๊กตา. นำสบู่ที่อ่อนโยนมาผสมกับน้ำเย็น. นำตุ๊กตาไปแช่ในน้ำสบู่. ล้างสบู่ออกให้หมด. ปล่อยให้ตุ๊กตาแห้ง. ทำความสะอาดเฉพาะจุดเพื่อขจัดคราบที่เรามองเห็นให้หมดไป. ใช้เบกกิ้งโซดาทำความสะอาดตุ๊กตา. ตากตุ๊กตาไว้ที่ราวตากผ้า. นำตุ๊กตาไปผึ่งลมให้แห้ง. นำตุ๊กตาไปอบในเครื่องอบผ้า. ลดแรงกระแทกในเครื่องอบผ้า. ตรวจดูให้แน่ใจว่าด้านในและด้านนอกของตุ๊กตาแห้งสนิท. ทำให้ตุ๊กตากลับมามีรูปทรงเหมือนเดิม.
https://www.wikihow.com/Clean-a-Stuffed-Animal https://www.wikihow.com/Clean-a-Stuffed-Animal https://www.wikihow.com/Clean-a-Stuffed-Animal
Using a Washing Machine Washing by Hand Drying Your Stuffed Animal